
Αρ. Φύλλου 80 
16 Μαΐου 1994 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπλήρωση της ΠΔ/ΤΕ 1959/25.7.91, περί «υποχρε¬ 
ωτικών τοποθετήσεων επί των καταθέσεων στις 

τράπεζες». 1 

Υποχρεωτική κατάθεση της Αγροτικής Τράπεζας της 

Ελλάδος στην Τράπεζα της Ελλάδος. 2 

Διαδικασία χορήγησης συναλλάγματος από τα πιστω¬ 
τικά ιδρύματα για τις κινήσεις κεφαλαίων του ΠΔ 96/ 
23.3.93, όπως τροποποιήθηκε με το ΠΔ 104/ 

14.5.94 .. 3 

Πράξεις συναλλάγματος μεταξύ κατοίκων Ελλάδος και 
μη κατοίκων και καταθέσεις σε δραχμές μη κατοί¬ 
κων . 4 

Επιτόκια χρηματοδότησης από την Τράπεζα της Ελλά¬ 
δος των πιστωτικών ιδρυμάτων καθώς και των χρεω¬ 
στικών υπολοίπων των τρεχουμένων λογαριασμών 
τους. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 82/1994 αρμοδιότητας 
Υπουργείου Εσωτερικών . 6 


ΑΠΟΦΑΣΕΙΣ 


Πράξη Διοικητή Αριθ. 2300/11.5.94 
( Αρθρο 1 του Ν. 1266/82) 

Συμπλήρωση της ΠΔ/ΤΕ 1959/25.7.91, περί «υποχρεωτι¬ 
κών τοποθετήσεων επί των καταθέσεων στις τράπε¬ 
ζες». 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», 
β) την ΠΔ/ΤΕ 1959/25.7.91, όπως ισχύει, 
γ) τις τρέχουσες νομισματοπιστωτικές συνθήκες, απο¬ 
φάσισε: 

Να συμπληρώσει την ΠΔ/ΤΕ 1959/25.7.91, όπως 


ισχύει και να καθορίσει ότι, εφεξής, στη βάση υπολογι¬ 
σμού της υποχρέωσης των τραπεζών για κατάθεση ποσο¬ 
στού των καταθέσεών τους στην Τ ράπεζα της Ελλάδος θα 
συμπεριλαμβάνονται και τα μέσα μηνιαία υπόλοιπα των 
καταθέσεων σε δραχμές των Δημοσίων, Δημοτικών και 
Κοινοτικών επιχειρήσεων, Δημοσίων Οργανισμών, καθώς 
και των προς αυτούς υποχρεώσεων (όπου επιτρέπονται), 
από πωλήσεις χρεογράφων με συμφωνία επαναγοράς 
(Πβροδ). 

Η πρώτη εφαρμογή της παρούσας Πράξης θα πραγμα¬ 
τοποιηθεί επί των υπολοίπων των καταθέσεων μηνός 
Μαΐου 1994. 

Η δέσμευση που θα προκύψει θα καταβληθεί σε δύο 
ισόποσες μηνιαίες δόσεις, της πρώτης καταβλητέας την 
30.6.94. 

Κατά τα λοιπά η ΠΔ/ΤΕ 1959/25.7.91, όπως ισχύει, πα¬ 
ραμένει αμετάβλητη. 

Από τις διατάξεις της παρούσας Πράξης δεν προκύπτει 
δαπάνη σε βάρος του Κρατικού προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1994 

Ο Διοικητής 
ΓΙΑΝΝΗΣ ΜΠΟΥΤΟΣ 


Πράξη Διοικητή Αριθ. 2301 /11.5.94 
( Αρθρο 1 του Ν. 1266/82) 

Υποχρεωτική κατάθεση της Αγροτικής Τράπεζας της Ελ¬ 
λάδος στην Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) την ΠΔ/ΤΕ 1959/25.7.91, όπως ισχύει, 
γ) τις τρέχουσες νομισματοπιστωτικές συνθήκες, απο¬ 
φάσισε: 

Να τροποποιήσει την ΠΔ/ΤΕ 1959/25.7.91, όπως 
ισχύει και να καθορίσει ότι, το ποσοστό του έντοκου τμή- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


ματος της υποχρεωτικής κατάθεσης της Αγροτικής Τρά¬ 
πεζας της Ελλάδος στην Τράπεζα της Ελλάδος επί του μέ¬ 
σου υπολοίπου των καταθέσεων που αποτελούν τη βάση 
υπολογισμού της εν λόγω υποχρέωσης αυξάνεται ως ακο¬ 
λούθως: 

- σε 2% επί των υπολοίπων μηνάς Μαΐου 1994 

- σε 3% επί των υπολοίπων μηνάς Ιουνίου 1994 και 

- σε 4,5% επί των υπολοίπων μηνάς Ιουλίου 1994 
Κατά τα λοιπά η ΠΔ/ΤΕ 1959/25.7.91, όπως ισχύει, πα¬ 
ραμένει αμετάβλητη. 

Από την παρούσα Πράξη δεν προκύπτει δαπάνη σε βά¬ 
ρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 11 Μαΐου 1994 

Ο Διοικητής 
ΓΙΑΝΝΗΣ ΜΠΟΥΤΟΣ 

- * - 

(3) 

Πράξη Διοικητή Αριθ. 2302/16.5.94 
( Αρθρο 1 του Ν. 1266/82) 

Διαδικασία χορήγησης συναλλάγματος από τα πιστωτικά 
ιδρύματα για τις κινήσεις κεφαλαίων του ΠΔ 96/ 
23.3.93, όπως τροποποιήθηκε με το ΠΔ 104/14.5.94 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», 
β) τον Α.Ν. 1837/1951 (άρθρο 2), 
γ) το Π.Δ. 96/23.3.93 «περί προσαρμογής της Ελληνι¬ 
κής Νομοθεσίας στις διατάξεις της Οδηγίας 88/361 /ΕΟΚ 
και της Οδηγίας 92/122/ΕΟΚ σχετικά με την κίνηση κε¬ 
φαλαίων μεταξύ κατοίκων Ελλάδος και κρατών - μελών 
των Ευρωπαϊκών Κοινοτήτων» και ιδιαίτερα το άρθρο 3 
παρ. 1 και το άρθρο 4 παρ. 3 και 4, 
δ) την Π.Δ/ΤΕ 2199/7.5.93, 
ε) το Π.Δ. 104/14.5.94, αποφάσισε τα ακόλουθα: 

Ια. Τα πιστωτικά ιδρύματα που λειτουργούν στην Ελ¬ 
λάδα και έχουν εξουσιοδοτηθεί για τη διενέργεια πράξεων 
συναλλάγματος, ζητούν από τον προτιθέμενο να διενερ¬ 
γήσει κινήσεις κεφαλαίων, που προβλέπονται στο ΠΔ 96/ 
23.3.93 και στο Π.Δ. 104/14.5.94, δήλωση - αίτηση στην 
οποία, εφόσον η συναλλαγή υπερβαίνει το ισόποσο σε 
δραχμές των 1.000 Ε0ϋ, θα περιλαμβάνονται και οι ακό¬ 
λουθες πληροφορίες: 

- Στοιχεία αιτούντος και αντισυμβαλλομένου. 

- Κατηγορία συναλλαγής με βάση την ονοματολογία 
του Προεδρικού Διατάγματος. 

- Χώρα προορισμού ή προέλευσης των κεφαλαίων. 

- Αξία συναλλαγής στο ξένο νόμισμα και το δραχμικό 
της ισότιμο. 

- Διάρκεια, επιτόκιο και τρόπος αποπληρωμής (στις πε¬ 
ριπτώσεις δανείων από και προς το εξωτερικό). 

- Για μεταφορές συναλλάγματος από κατοίκους σε μη 
κατοίκους, το ισότιμο των οποίων υπερβαίνει τις 1.000 
ΕΟυ, απαιτείται η αναγραφή στη σχετική αίτηση του Αριθ¬ 
μού Φορολογικού Μητρώου (ΑΦΜ). Για μεταφορές συ¬ 


ναλλάγματος το ισότιμο των οποίων υπερβαίνει τις 10.000 
ΕΟϋ απαιτείται η προσκόμιση πιστοποιητικού Φορολογι¬ 
κής Ενημερότητας. 

β) Οι κάτοικοι Ελλάδος σε περίπτωση ρευστοποίησης 
της αρχικής επένδυσης και μη επανεπένδυσης στο εξωτε¬ 
ρικό, υποχρεούνται να δραχμοποιούν το προϊόν της. Σε 
περίπτωση αλλαγής της κατηγορίας της αρχικής επένδυ¬ 
σης στο εξωτερικό (κατά τη διάκριση της ονοματολογίας 
του Προεδρικού Διατάγματος 96/23.3.93) υποβάλλεται 
εκ νέου δήλωση στην εκάστοτε μεσολαβούσα τράπεζα 
κατά τα ανωτέρω. 

γ) Τα πιστωτικά ιδρύματα θα κοινοποιούν στην Τράπεζα 
της Ελλάδος, (Διεύθυνση Οικονομικών Μελετών - Τμήμα 
Κινήσεως Κεφαλαίων) σε μηνιαία βάση και μέχρι τις 20 
του αμέσως επόμενου μήνα, συγκεντρωτικά, κατά κατη¬ 
γορία με βάση τη σχετική ονοματολογία και κατά χώρα, τις 
συναλλαγές που πραγματοποιήθηκαν από και προς το 
εξωτερικό τον προηγούμενο ημερολογιακό μήνα, με ανα¬ 
φορά στα ως άνω οικονομικά στοιχεία και διάκριση ως 
προς τις ακόλουθες κατηγορίες: 

(ι) συναλλαγές για ίδιο λογαριασμό των πιστωτικών ιδρυ¬ 
μάτων. 

(ιι) για λογαριασμό τρίτων, με ανάλυση: 

- θεσμικοί επενδυτές. 

- Ασφαλιστικές εταιρείες. 

- Λοιπές επιχειρήσεις χρηματοπιστωτικού τομέα. 

- Λοιπά νομικά πρόσωπα ιδιωτικού δικαίου (πλην των 
ανωτέρω κατηγοριών) και φυσικά πρόσωπα. 

2. Τα πιστωτικά ιδρύματα που αναφέρονται στην παρ. 1 
χορηγούν το αναγκαίο συνάλλαγμα με δική τους ευθύνη 
και φυλάσσουν επί μία 5ετία σε ενιαίο φάκελλο κατά συ¬ 
ναλλασσόμενο, τα δικαιολογητικά των σχετικών συναλλα¬ 
γών που υπερβαίνουν σε αξία το ισότιμο των 10.000 ΕΟυ. 

3. Κάτοικοι και μη κάτοικοι Ελλάδος υποχρεούνται να 
δηλώνουν κατά την έξοδό τους από τη χώρα τη μεταφορά 
χαρτονομισμάτων και προσωπικών επιταγών, σε δραχμές 
και συνάλλαγμα, εφόσον η συνολική αξία τους υπερβαίνει 
το ισότιμο των 2.000 ΕΟϋ. Στην εν λόγω δήλωση των κα¬ 
τοίκων θα αναγράφεται ο ΑΦΜ και ο σκοπός της μεταφο¬ 
ράς, ενώ σε περίπτωση που η συνολική αξία υπερβαίνει το 
ισότιμο των 10.000 Ε0ϋ θα προσκομίζεται πιστοποιητικό 
φορολογικής ενημερότητας. 

Η μεταφορά στο εξωτερικό των ως άνω μέσων πληρω¬ 
μής, η αξία των οποίων υπερβαίνει το ισόποσο των 20.000 
ΕΟϋ, θα πραγματοποιείται απαραίτητα με τη μεσολάβηση 
πιστωτικού ιδρύματος σύμφωνα με τα ανωτέρω (παρ. 1 α). 

Κάτοικοι και μη κάτοικοι υποχρεούνται, κατά την είσοδό 
τους στη χώρα, να δηλώνουν τα μεταφερόμενα χαρτονο¬ 
μίσματα και προσωπικές επιταγές σε δραχμές και συνάλ¬ 
λαγμα, εφόσον η συνολική τους αξία υπερβαίνει το ισότιμο 
των 10.000 ΕΟϋ. 

4. Οι διατάξεις της παρούσας Πράξης δεν καταργούν 
υποχρεώσεις των συναλλασσομένων ή των πιστωτικών 
ιδρυμάτων προς άλλες αρχές για θέματα της αρμοδιότη- 
τάς τους ή αρμοδιότητας της Τράπεζας της Ελλάδος για 
θέματα εποπτείας των πιστωτικών ιδρυμάτων. 

5. Η ΠΔ/ΤΕ 2199/7.5.93, καταργείται. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η ισχύς της παρούσας Πράξης αρχίζει από τη δημο¬ 
σίευσή της στην Εφημερίδα της Κυβερνήσεως. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Η Πράξη αυτή να δημοσιευθεί ατην Εφημερίδα της Κυ- 
βερνήσεως. 

Αθήνα, 16 Μαΐου 1994 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

(4) 

Πράξη Διοικητή Αριθ. 2303/16.5.94 
( Αρθρο 1 του Ν. 1266/82) 

Πράξεις συναλλάγματος μεταξύ κατοίκων Ελλάδος και μη 
κατοίκων και καταθέσεις σε δραχμές μη κατοίκων. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις». 

β) το Ν. 1083/80 «περί αγοράς και πωλήσεως συναλ¬ 
λάγματος και ξένων τραπεζικών γραμματίων, 

γ) την Π.Δ/ΤΕ 1986/8.10.91 «προθεσμιακή αγορά συ¬ 
ναλλάγματος», όπως τροποποιήθηκε με την Π.Δ./ΤΕ 
2131/30.9.92, 

δ) την Εγκύκλιο 530/20.12.91 της Τράπεζας της Ελλά¬ 
δος, 

ε) την Π.Δ./Τ.Ε. 2200/7.5.93 «προθεσμιακή αγορά συ¬ 
ναλλάγματος» όπως ισχύει, 

στ) την Π.Δ./Τ.Ε. 2201/7.5.93 «καθεστώς λειτουργίας 
λογαριασμών καταθέσεων σε δραχμές μη κατοίκων καθώς 
και πράξεων συναλλάγματος μεταξύ κατοίκων και κατοί¬ 
κων εξωτερικού», 

ζ) το άρθρο 18 (παρ. 1 και 2) του Ν. 2076/92 «περί ανά¬ 
ληψης και άσκησης δραστηριότητας πιστωτικών ιδρυμά¬ 
των και άλλες συναφείς διατάξεις», 

η) το Π.Δ. 104/14.5.94, αποφάσισε τα ακόλουθα: 

Α. Πράξεις συναλλάγματος και άλλες τραπεζικές συ¬ 
ναλλαγές από πιστωτικά ιδρύματα. 

1. Τα πιστωτικά ιδρύματα που λειτουργούν στην Ελλάδα 
και έχουν εξουσιοδοτηθεί για την πραγματοποίηση πρά¬ 
ξεων σε συνάλλαγμα μπορούν να διενεργούν με κατοί¬ 
κους και μη κατοίκους πάσης φύσεως πράξεις αγοράς και 
πώλησης συναλλάγματος, πράξεις ανταλλαγής νομισμά¬ 
των και επιτοκίων καθώς και πράξεις σε όλες τις χρηματο¬ 
οικονομικές τεχνικές και παράγωγα προϊόντα. Οι ως άνω 
πράξεις πραγματοποιούνται έναντι δραχμών με κατοί¬ 
κους, που δεν είναι πιστωτικά ιδρύματα και με μη κατοί¬ 
κους έναντι δραχμών και συναλλάγματος. 

Κατά τη λήξη της συναλλαγής και εφόσον το αποκτώ¬ 
μενο συνάλλαγμα από κατοίκους, που δεν είναι πιστωτικά 
ιδρύματα, δεν τοποθετείται σε άλλης μορφής επένδυση 
στο εξωτερικό, δραχμοποιείται. 

2. Τα πιστωτικά ιδρύματα διενεργούν τις ως άνω συναλ¬ 
λαγές με άλλα πιστωτικά ιδρύματα εσωτερικού ή εξωτερι¬ 
κού έναντι δραχμών και συναλλάγματος. 

3. Οι πάσης φύσεως χρηματοδοτήσεςι (σε δραχμές ή σε 
συνάλλαγμα) των πιστωτικών ιδρυμάτων προς μη κατοί¬ 
κους, με οποιαδήποτε μορφή ή τεχνική, διενεργούνται 
ελεύθερα με όρους που καθορίζονται από τα πιστωτικά 
ιδρύματα. 

Β. Πράξεις συναλλάγματος και λοιπές συναλλαγές από 


μη πιστωτικά ιδρύματα. Κάτοικοι Ελλάδος, που δεν είναι 
πιστωτικά ιδρύματα, μπορούν να συνάπτουν τις πράξεις 
και συμφωνίες, που αναφέρονται στην παρ. Α1 της πα¬ 
ρούσας Πράξης, έναντι δραχμών με μη κατοίκους. 

Οι ως άνω συναλλαγές θα πραγματοποιούνται υποχρε¬ 
ωτικά μέσω μεσολαβούντος πιστωτικού ιδρύματος που 
λειτουργεί στην Ελλάδα όπου θα τηρούνται τα απαραίτητα 
δικαιολογητικά. 

Γ. Λογαριασμοί δραχμών μη κατοίκων. 

Η Τράπεζα της Ελλάδος και τα λοιπά πιστωτικά ιδρύ¬ 
ματα που λειτουργούν στην Ελλάδα μπορούν να ανοίγουν 
λογαριασμούς καταθέσεων δραχμών στο όνομα μη κατοί¬ 
κων με τους ακόλουθους όρους και προϋποθέσεις: 

1. Οι καταθέσεις στους λογαριασμούς αυτούς υπόκει- 
νται στις ίδιες δεσμεύσεις που ισχύουν για τις καταθέσεςι 
σε δραχμές από κατοίκους σύμφωνα με την ΠΔ/ΤΕ 1959/ 
25.7.91, όπως ισχύει. 

2. (α) Το προϊόν των καταθέσεων μπορεί να διατεθεί 
ελεύθερα από τα πιστωτικά ιδρύματα στην αγορά δραχμών 
ή να μετατραπεί σε συνάλλαγμα από το δικαιούχο. 

(β) Το επιτόκιο, η διάρκεια και οι λοιποί όροι είναι ελεύ¬ 
θερα διαπραγματεύσιμοι, οι δε τόκοι καταβάλλονται και 
από έσοδα δραχμικών τοποθετήσεων. 

(γ) Ως προς τη δημιουργία χρεωστικών υπολοίπων 
εφαρμόζονται οι αντίστοιχες διατάξεις που ισχύουν για τις 
καταθέσεις φυσικών ή νομικών προσώπων, κατοίκων Ελ¬ 
λάδος. 

3. Ενόψει οριστικής ρύθμισης του θέματος έκδοσης 
Βεβαιώσεων Αγοράς Συναλλάγματος σε δικαιούχο, κά¬ 
τοικο ή μη κάτοικο, εντολής ή επιταγής σε δραχμές που 
προέρχονται από λογαριασμό δραχμών μη κατοίκου χορη¬ 
γείται ΒΑΣ από την πληρώνουσα την εντολή ή την επιταγή 
τράπεζα. 

Δ. Συναλλαγματικές θέσεις πιστωτικών ιδρυμάτων. 

1. Τα ανώτατα, κατά πιστωτικό ίδρυμα, όρια ανοικτής 
συναλλαγματικής θέσης, που έχουν καθορισθεί με απο¬ 
φάσεις ή Εγκυκλίους της Τράπεζας της Ελλάδος, καταρ- 
γούνται. 

2. Εντός 15 ημερών από την ισχύ της παρούσας Πράξης, 
τα πιστωτικά ιδρύματα που εδρεύουν στην Ελλάδα καθώς 
και τα υποκαταστήματα στην Ελλάδα πιστωτικών ιδρυμά¬ 
των που εδρεύουν σε χώρες εκτός της Ευρωπαϊκής Ένω¬ 
σης, οφείλουν να υποβάλουν στην Τράπεζα της Ελλάδος 
(Διεύθυνση Γ.Ε.Τ.) τα όρια ανοικτής συναλλαγματικής θέ¬ 
σης που έχουν καθορίσει καθώς και τις εσωτερικές διαδι¬ 
κασίες ελέγχου της τήρησης των εν λόγω ορίων. 

ε. Λοιπές διατάξεις 

Καταργούνται: 

1. Όλες οι προηγούμενες αποφάσεις της Ν.Ε, υποεπι¬ 
τροπών αυτής καθώς και αποφάσεις της Τράπεζας της 
Ελλάδος ή αρμοδίων οργάνων της (ήτοι, ΥΠ 277/1/ 
14.8.81, ΕΔ 72/29.10.81, ΕΝΠΘ 85/22/18.8.83, ΠΔ/ΤΕ 
398/14.9.84, 519/5.7.85, 1521/24.4.89, 1528/5.5.89, 
ΕΔ 11/22.5.89, ΕΓΚ 450/8.6.90, ΕΓΚ 461/21.7.89, 
ΕΝΠΘ 475/3/6.6.91, ΠΔ/ΤΕ 2012/2.1.92 και 2123/ 
10.9.92) που καθορίζουν το καθεστώς των μετατρέψιμων 
δραχμών. 

2. Η παράγραφος Α της απόφασης Ν.Ε. 1097/22.5.59 
«περί εφαρμογής στην Ελλάδα του συστήματος της περιο¬ 
ρισμένης μετατρεψιμότητας», οι παράγραφοι IIγ και 12 
της απόφασης Ν.Ε. 290/7 11.80 «περία γορών και πωλή- 
σεων συναλλάγματος μέσω μετατρέψιμων λογαριασμών 

δραχμών» καθώς και οι ρυθμίσεις των αποφάσεων ΥΠ 
1861/43/25.2.71 και ΥΔΣ 619/15/5.6.81, ως προς τις 
μετατρέψιμες δραχμές. 

3. Η ΠΔ/ΤΕ 1986/8.10.91, όπως ισχύει και η σχετική 
Εγκύκλιος 530/20.12.91 της Τράπεζας της Ελλάδος. 

4. Οι ΠΔ/ΤΕ 2200/7.5.93, όπως ισχύει και 2201/ 
7.5.93. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού προϋπολογισμού. 

Η ισχύς της παρούσας Πράξης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Μαΐου 1994 

Ο Διοικητής 
ΓΙΑΝΝΗΣ ΜΠΟΥΤΟΣ 

-♦- 

(5) 

Πράξη Διοικητή Αριθ. 2304/16.5.94 
(Άρθρο 1 του Ν. 1266/82) 

Επιτόκια χρηματοδότησης από την Τράπεζα της Ελλάδος 
των πιστωτικών ιδρυμάτων καθώς και των χρεωστικών 
υπολοίπων των τρεχουμένων λογαριασμών τους. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις». 

β) την ΠΔ/ΤΕ 2185/24.3.93 και ειδικότερα το Κεφ. I 
παρ. 3, Κεφ. II παρ. Δ και Κεφ. III παρ. 1, 
γ) την ΠΔ/ΤΕ 2214/15.6.93, όπως ισχύει (τελ. ΠΔ/ΤΕ 
2255/25.10.93). 

δ) τις τρέχουσες νομισματοπιστωτικές συνθήκες απο¬ 
φάσισε: 


Να τροποποιήσει την ΠΔ/ΤΕ 2214/15.6.93, όπως 
ισχύει και να καθορίσει από 16 Μαΐου 1994 τα επιτόκια 
των Λογαριασμών που προβλέπονται στην ΠΔ/ΤΕ 
2185/24.3.93 ως εξής: 

1. Αναπροεξόφλησης γραμματίων και συναλλαγματικών 
σε 22,5% το χρόνο. 

2. Χρηματοδότησης έναντι ενεχύρου τίτλων του Ελληνι¬ 
κού Δημοσίου σε 26,5 το χρόνο. 

3. Χρεωστικών υπολοίπων στους τρεχούμενους λογα¬ 
ριασμούς καταθέσεων των πιστωτικών ιδρυμάτων στην 
Τράπεζα της Ελλάδος σε 33% το χρόνο. 

Από την ως άνω ημερομηνία και εφεξής η δημιουργία 
χρεωστικών υπολοίπων ή η αύξηση τυχόν υφισταμένων 
υπολοίπων στους εν λόγω λογαριασμούς θα βαρύνο- 
νται, για κάθε ημέρα διατήρησής τους, πέραν του προ- 
αναφερομένου επιτοκίου (33% το χρόνο) με πρόσθε¬ 
τους τόκους που αντιστοιχούν σε επιτόκιο 0,4% ημε- 
ρησίως. 

Από τις δαιτάξεις της Πράξης αυτής δεν προκύπτει δα¬ 
πάνη σε βάρος του κρατικού προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Μαΐου 1994 

Ο Διοικητής 
ΓΙΑΝΝΗΣ ΜΠΟΥΤΟΣ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 64/1994 (τεύχος Α) όπου δημοσιεύθηκε το 
Π.Δ/γμα 82/1994 στο άρθρο μόνο αυτού γίνεται η πα¬ 
ρακάτω διόρθωση: 

Από το εσφαλμένο «Οι κοινότητες Σαπουνακαίίκων... 
αποσπώνται...» στο ορθό «Οι κοινότητες Σαπουνακαίϊ- 
κων και Τυρού αποσπώνται...». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



